CELEX: C2007/056/84
Language: et
Date: 2007-03-10 00:00:00
Title: Kohtuasi F-5/07: 21. jaanuaril 2007 esitatud hagi — Bart Nijs versus kontrollikoda

10.3.2007   
            
            
               ET
            
            
               Euroopa Liidu Teataja
            
            
               C 56/44
            
         21. jaanuaril 2007 esitatud hagi — Bart Nijs versus kontrollikoda
   (Kohtuasi F-5/07)
   (2007/C 56/84)
   Kohtumenetluse keel: prantsuse
   Pooled
   
      Hageja: Bart Nijs (Bereldange, Belgia) (esindaja: advokaat F. Rollinger)
   
      Kostja: Euroopa Kontrollikoda
   Hageja nõuded
   
               —
            
            
               Tühistada ametisse nimetava asutuse otsus, millega hageja ülemus nimetati praegusesse ametisse;
            
         
               —
            
            
               tühistada hagejat puudutavas osas konkursi CC/LA/1/99 tulemus ning sellega seotud ja/või sellele järgnevad otsused;
            
         
               —
            
            
               tühistada kontrollikoja valimisbüroo otsus jätta rahuldamata hageja 2., 3. ja 4. mai 2006. aasta valimisi vaidlustav kaebus;
            
         
               —
            
            
               tühistada kontrollikoja personalikomitee 2., 3. ja 4. mai 2006. aasta valimiste tulemused ning sellega seotud ja sellele järgnevad otsused;
            
         
               —
            
            
               tühistada otsus hageja edutamata jätmise ja X edutamise kohta 2006. aastal;
            
         
               —
            
            
               mõista hagejale tekkinud välja varaline ja mittevaraline kahju;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja viitab oma hagi toetuseks eelkõige järgmistele asjaoludele: i) ametisse nimetava asutuse otsustel puuduvad asjakohased põhjendused; ii) kontrollikoja peasekretär käitus ametisse nimetava asutusena hageja kaebuse rahuldamata jätmisel õigusvastaselt selles osas, milles tal oli isiklik huvi, mis võis tema erapooletuse kahtluse alla seada; iii) ametisse nimetav asutus tegutses alates 1984. aastast õigusvastaselt; iv) hageja ülemus tegutses õigusvastaselt, rikkudes eelkõige personalieeskirjade artikleid 7a ja 11a (endine artikkel 14); v) konkursil CC/LA/1/99 esines mitmeid õigusrikkumisi, mis on tuletatavad teatud uutest asjaoludest; vi) personalikomitee 2006. aasta valimised on mitmel põhjusel õigusvastased; vii) X-i edutamine oli seotud hageja ülemuse isikliku huviga takistada hageja karjääri.